Peter Visolajský

MUDr. Peter Visolajský (* 11. marec 1981, Nitra) je slovenský lekár pediater, odborový funkcionár a publicista, ktorý od roku 2012 pôsobí ako predseda Lekárskeho odborového združenia (LOZ).

 Lekárska kariéra 
Visolajský absolvoval štúdium na Lekárskej fakulte Univerzity Komenského v Bratislave v rokoch 19992005.Peter Visolajský. In:  Po ukončení štúdia pracoval na Chirurgickom oddelení Fakultnej nemocnice s poliklinikou Nové Zámky (20052006) a na Chirurgickej klinike Fakultnej nemocnice (FN) Nitra (2006), pričom od roku 2006 pôsobí na Pediatrickej klinike FN Nitra. V roku 2011 získal atestáciu z pediatrie na Slovenskej zdravotníckej univerzite v Bratislave. Špecializuje sa na pediatrickú gastroenterológiu, hepatológiu a výživu.

 Odborárska kariéra 
Od roku 2012 pôsobí ako predseda LOZ, kde bol opätovne potvrdený vo funkcii v roku 2016. Ako predseda LOZ sa aktívne angažuje v otázkach zlepšovania pracovných podmienok zdravotníckych pracovníkov na Slovensku, ochrany ich hospodárskych a sociálnych práv a presadzovania mzdových a profesijných potrieb členov združenia. Zároveň v médiách zverejňuje zdravotnícko-popularizačné články a komentáre k aktuálnym otázkam slovenského zdravotníctva.

 Referencie 

 Externé odkazy 
 Spravodajstvo týkajúce sa Petra Visolajského na portáli Teraz.sk TASR
 Spravodajstvo týkajúce sa Petra Visolajského na portáli agentúry SITA

Kategória:Osobnosti z Nitry
Kategória:Slovenskí lekári
Kategória:Slovenskí pediatri
Kategória:Slovenskí odborári
Kategória:Absolventi Lekárskej fakulty Univerzity Komenského v Bratislave